‘গ্রিন কার্ড লটারি’র তালিকা থেকে ভারতকে বাদ দিল আমেরিকা!

ওয়েব ডেস্ক : এইচ১বি ভিসার (H1B Visa) পর এবার ‘গ্রিন কার্ড লটারি’ (Green Card Lottery) নিয়ে বড় সিদ্ধান্ত নিল ট্রাম্প প্রশাসন। তিন বছরের জন্য লটারি থেকে বাদ দেওয়া হল ভারতকে (India)। এর জেরে আতঙ্ক সৃষ্টি হয়েছে আমেরিকায় (America) থাকা ভারতীয়দের মধ্যে। তবে এ নিয়ে ভারত সরকারের তরফে কোনও বিবৃতি দেওয়া হয়নি।

দ্বিতীয়বার মার্কিন মসনদে বসার পর অভিবাসন নিয়ে কড়া অবস্থান নিয়েছেন মার্কিন প্রেসিডেন্ট ডোনাল্ড ট্রাম্প (Donald Trump)। সম্প্রতি এইচ১বি ভিসার উপর কোপ বসিয়েছেন তিনি। বাড়িয়ে দিয়েছেন এই ভিসার খরচ। এবার জানা যাচ্ছে, এখন থেকে আগামী তিন বছর পর্যন্ত মার্কিন যুক্তরাষ্ট্রে অভিবাসনের জন্য ‘গ্রিন কার্ড লটারি’ (Green Card Lottery) থেকে বাদ দেওয়া হল ভারতকে।

আরও খবর : পাক সীমান্তে আত্মঘাতী হামলা! মৃত ৭

মূলত, এই লটারির মাধ্যমে আমেরিকায় অভিবাসনের সুযোগ পেয়ে থাকেন অভিবাসীরা। এই লটারির নিয়ম অনুযায়ী, শেষ পাঁচ বছরে যে সব দেশ থেকে ৫০ হাজারের কম মানুষ আমেরিকায় থাকতে গিয়েছেন, তারাই পরবর্তী লটারিতে সুযোগ পাবেন। ২০২১ সালে প্রায় এক লক্ষ ভারতীয় মার্কিন যুক্তরাষ্ট্রে অভিবাসনের সুযোগ পেয়েছিলেন। ২০২২ সালে তা এক লক্ষের বেশিতে গিয়ে দাঁড়ায়। প্রসঙ্গত, ভারত থেকে প্রতি বছর বহু মানুষ আমেরিকায় অভিবাসী হওয়ার সুযোগ পান। আর সেই সংখ্যা অনেক বেশি। সেই কারণে ২০২৮ সাল পর্যন্ত তালিকা থেকে ভারতকে (India) বাদ দেওয়ার সিদ্ধান্ত নিয়েছে মার্কিন প্রশাসন।

ভারতের পাশাপাশি ‘গ্রিন কার্ড লটারি’র (Green Card Lottery) তালিকা থেকে বাদ পড়েছে চীন, দক্ষিণ কোরিয়া, কানাডা এবং পাকিস্তান। এর ফলে অনেক ভারতীয়, যারা মার্কিন যুক্তরাষ্ট্রে অভিবাসন চান তাঁদের মাথায় হাত পড়েছে। বিশেষজ্ঞরা মনে করছেন, অভিবাসন নীতিতে ট্রাম্পের কড়াকড়ির কারণে আমেরিকায় অভিবাসনের সুযোগ কমে আসছে।

দেখুন অন্য খবর :