‘অন্যান্য দেশ থেকে প্রতিভা আনা দরকার’, বললেন ট্রাম্প

ওয়েব ডেস্ক : কী করতে চান মার্কিন প্রেসিডেন্ট ডোনাল্ড ট্রাম্প (Donald Trump)? তা নিয়ে ইতিমধ্যে বহু প্রশ্ন রয়েছে সাধারণ মানুষের মনে। কারণ, তিনি কখন কী করে বসেন, তা ঠিক আগে থেকে অনুমান করা কঠিন। দ্বিতীয়বার ক্ষমতায় আসার পর ট্রাম্প আমেরিকাকে (America) আবার নতুন করে মহান করে তুলতে চেয়েছিলেন। দেশে অভিবাসীদের সংখ্যা কমাতে এইচ১বি ভিসার (H1B Visa) উপর কোপ বসিয়েছিলেন মার্কিন প্রেসিডেন্ট। তবে তিনি এবার এক সাক্ষাৎকারে বললেন, কিছু ক্ষেত্রে আমেরিকায় অন্যান্য দেশ থেকে প্রতিভা আনা দরকার।

সম্প্রতি ফস্ক নিউজকে দেওয়া এক সাক্ষাৎকারে ট্রাম্প (Trump) বলেন, “অনেক প্রতিভা নিয়ে আসা প্রয়োজন,” এর পরেই ট্রাম্পকে জিজ্ঞাসা করা হয়েছিল প্রচুর প্রতিভাবান লোক রয়েছে আমেরিকায়। কিন্তু ট্রাম্প উত্তর দিয়ে বলেন, “না।” সঙ্গে তিনি বলেন, ‘এখানে তেমন প্রতিভা নেই। এখানে লোককে তো শিখতে হবে। আপনি তো কেনও বেকারকে তুলে এলে বলতে পারবেন না, নাও এবার কারখানায় কাজ করো।’

আরও খবর : জর্জিয়াতে ভেঙে পড়ল তুর্কি মিলিটারি বিমান, মৃত ২০

প্রসঙ্গত, ২০২৪ সালে বহু ভারতীয় এইচ-১বি ভিসার (H1B Visa) জন্য আবেদন জানিয়েছিলেন। মার্কিন প্রশাসন তার মধ্যে ৭০ শতাংশ আবেদনকারীকে এই ভিসা দিয়েছিল। তবে সম্প্রতি ভিসার দামে কোপ বসিয়েছেন ট্রাম্প। এই ভিসার দাম করা হয়েছে ১ লক্ষ ডলার। ভারতীয় মুদ্রায় যা প্রায় ৮৮ লক্ষ টাকা। যার ফলে ভারতীয়দের মার্কিন স্বপ্নে আসে বড় ধরণের আঘাত।

আগে এইচ-১বি ভিসার জন্য খরচ হত ২১৫ মার্কিন ডলার। ভারতীয় মুদ্রায় যা ১৮ হাজার ৯৩৯ টাকা। কিন্তু এখন তা অনেকটা বাড়ানো হয়েছে মার্কিন প্রশাসনের তরফে। এই ভিসার দাম নিয়ে মার্কিন প্রশাসনের তরফে বলা হয়েছিল, মার্কিন তরুণদের চাকরি কেড়ে নিয়ে বিদেশি কর্মীদের নিয়োগ করা হচ্ছে। সেই কারণেই এই পদক্ষেপ নেওয়া হয়েছে। কিন্তু তার কিছু দিন না যেতে যেতেই মার্কিন প্রেসিডেন্টের মুখ থেকে শোনা গেল অন্য কথা।

দেখুন অন্য খবর :